  Анжелика Тихонова корреспондент Вавож ёросын Ожги – Выль Какся сюресэз тупатъян йылпумъяське. Ӧнерчиослэсь тыршемзэс ужась ӧри эскериз. Туннэ нуналлы чаклам ужъёс 80 процентлы быдэстэмын. Со сярысь элькун тӧролэн но кивалтэтлэн пресс-службазы ивортӥз. Сюресэз «Опорный план дорожной деятельности» элькун программа улсын лэсьто. Солэн кузьдалаез – 3,55 иськем Ӧнерчиос сюреслэсь инъетсэ дасязы, ӵошкатӥзы но 20 сантиметр зӧкта векчиятэм изэн но луоен шобыртӥзы. Удмуртиысь транспортъя но сюрес возёсъя министр Алексей Горбачёв туэ куазь сюрес лэсьтон вакытэз вазьгес кутскыны сётӥз шуыса пусйиз. Солы луыса, элькун программая ужъёс чакламлэсь 15 процентлы ӝоггес мыно. Ожги – Выль Какся сюрес «Авангард» огазеяськон доры нуэ, отын ю-нянь будэто но пудо вордо, 80 йырлы фермазы вань. Нӧд дыръя сюрес ортчонтэм вал, нош отӥ нылпиос школае ветлӥзы Алексей Горбачёв, Удмуртиысь транспортъя но сюрес возёсъя министрУжась ӧри кӧня ке шекъёссэ пусйиз, подрядчик соосты арня ӵоже тупатыны кулэ. Бӧрысь сюресэз уже кутозы. Пусъём, 2021-тӥ арын Удмуртиын «Опорный план дорожной деятельности» элькун программа улсын 11 интыосысь оглом 48 иськемлэсь трос сюресъёсты тупатъяны чаклало. Тодэ вайытом, туэ элькунын йӧскалык ӵектос улсын 122 иськем мында 98 сюрес люкетъёсты лэсьтозы. Тегъёс: Вавож Удмуртия сюресъёс тупатъянужъёс АлексейГорбачёв  